钦定古今图书集成/明伦汇编/氏族典/第336卷 > 刘𤣱
## 钦定古今图书集成/明伦汇编/氏族典/第336卷 > 刘𤣱

按《五代史刘𤣱传》：“𤣱，汴州雍丘人也。世为宣武军牙
将。梁太祖镇宣武，𤣱以军卒补队长，稍以战功迁牙
将，为襄州都指挥使。节度使王班为乱军所杀，推𤣱
为留后，𤣱伪许之。明日，飨士于庭，伏甲幕中，擒为乱
者杀之。襄州平，以功拜复州刺史，徙亳、安二州。末帝
时，为晋州观察留后。凡八年，日与晋人交战。庄宗灭”
梁，𤣱来朝，顿首谢罪，遣还镇，遂以为节度使，徙镇安
远。天成元年，以史敬镕代之。𤣱还京师，以疾卒于道
中。